Naționala de fotbal a României a avut noroc la tragerea la sorți a grupelor EURO 2024, Tricolorii au picat în Grupa E, cu Belgia, Slovacia și echipa care va câștiga barajul de pe ruta B (semifinalele sunt Bosnia și Herțegovina – Ucraina, Israel – Islanda). Și Mitică Dragomir se numără printre cei care consideră că echipa lui Edi Iordonescu a avut mare noroc.
"Ce grupă trăsnet avem! Cred că a tras-o tatăl lui Edi Iordănescu (n.r. râde în hohote). Șanse sunt, dar nu cred că ne vom califica. Pe locul doi am putea veni.
Ucraina vine sigur în grupa noastră. Noi cu ei ne vom bate, nu cu Slovacia!", a declarat Mitică Dragomir, pentru ProSport.
Selecționerul Edi Iordănescu a declarat că "nu va fi ușor", dar vor face tot posibilul pentru a trece de grupă: "Obiectivul nostru este să mergem mai departe, să trecem de aceasta grupă. Vom continua să muncim ca și până acum, avem drumul nostru, șansa noastră, și împreună, cu unitate și încredere, am demonstrat că putem realiza multe lucruri frumoase. Nu va fi ușor, indiferent de echipa care va veni din play-off. Este Campionatul European și toate formațiile de aici sunt valoroase".
Potrivit programului, tricolorii vor avea primul meci pe 17 iunie.